<classify> Simba inatarajia kuwa mgeni wa Mbao kwenye uwanja wa CCM Kirumba Jumatatu katika mechi ya Ligi Kuu bara, ikiwa ni baada ya kupoteza mechi dhidi ya Kagera Sugar mwishoni mwa wiki iliyopita kwa mabao 2-1.Ikiwa kwenye nafasi nzuri ya kuongoza msimamo wa ligi na kujisafishia njia ya ubingwa, Simba ilikuta ikiangukia pua na kupata kipigo hicho kwenye uwanja wa Kaitaba, Bukoba na hivyo kutoa nafasi kwa Yanga kuongoza ligi kwa tofauti ya pointi moja ikiwa na pointi 56.Akizungumza na gazeti hili, kocha msaidizi wa Mbao, Soud Slim alisema wamekiandaa kikosi chao vya kutosha na Simba wasitarajie kuwafanya daraja katika mechi hiyo, kwani nao wamejiandaa kushinda na wana uhakika huo.Kipa huyo wa zamani wa Pamba FC, Mtibwa Sugar, Mirambo na Taifa Stars alisema jeuri ya kuifunga Simba wanaipata kwa vile waliwafunga Kagera Sugar mabao 2-1 kwenye mechi ya robo fainali ya michuano ya kombe la FA.Mimi naomba wadau na wapenzi wa timu yetu waendelee kutuunga mkono pamoja na chama chetu cha soka Mwanza kitupe sapoti ili tumalize ligi katika nafasi za juu, alisema.  <topic>: MICHEZO 